За други истоимени места, погледајте Харбург.

**Харбург** е кварт (*Stadtteil*) во истоимениот округ (*Bezirk*) на Хамбург, Германија.

Историја
--------

Замокот наречен Хоребург, значејќи мочуриштен замок, веројатно бил подигнат од грофовите на Штаде, да ја обезбеди источната граница на грофовијата. Најстарите докази го спомнуваат замокот во 1133 и 1137. Надвор од замокот се развила населба. Како религија, Харбург припаѓал на Бискупијата Верден (до 1648). Во 1257, областа станала дел од војводствот Брауншвајг-Линебург. По поделбата на неговата династија во 1267, Харбург бил дел од Кнежевството Линебург (Целе) на Брауншвајг-Линебург. Во 1288, населбата надвор од замокот добила општински права, а во 1297 и градски права. Градот бил тогаш центар на Областа Харбург (Vogtei Harburg).

Откако војводата Ото (1495–1549), кој владеел заедно со неговиот брат војводата Ернест I со Линебург-Целе, се оженил со жена недостојна за неговата положба, бил принуден да абдицира и да се откаже од владеењето на кнежевството во 1527. Ото можел да постигне договор, дозволувајќи му нему и на неговото семејство да живеет во замокот Харбург и да ја владее неговата област, Област Харбург, меѓутоа, како феуд на Линебург-Целе. Така, Харбург станал главен град на Кнежевството Харбург, кое продолжило да постои си синот на Ото, војводата Ото II од Харбург (1528–1603) и внукот, војвода Вилијам Августус (1564–1642). Со неговата смрт, се прекинала врската на машки потомци и областа се обединила со Линебург-Целе.

Во 1705, линијата на Линебург-Целе била прекината и кнежевството го наследил, војводата Џорџ Луис од Брауншвајг-Линебург (Каленберг), владеел со кнежевството Каленберг, подоцна преимеменувано како изборно кнежевствоБрауншвајг-Линебург, именуван така по неговиот главен град Изборно кнежевство Хановер, во 1708. Во 1714, изборниот кнез Георг Лудвиг ја наследил британската круна како Џорџ I, владеејќи ги Хановер и Британија во личен сојуз.

Во текот на Големата француска војна Харбург страдал од бројните освојувања, ослободувања и окупации, додека не бил првин припоен од Вестфалија (1807), само за да биде припоен од страна на Франција во 1810. Потоа, Харбург станал главен град на *Canton d'Harbourg* во рамките на *Arrondissement de Lunebourg* на департамнот Бух де л'Елб. По францускиот пораз во 1813, Харбург бил вратен на Хановер, кој станал Кралство Хановер во 1814. Хановерскиот-британски личен сојуз завршил во 1837. Хановер, вклучувајќи го Харбург, бил поразен и припоен од Прусија во 1866, придружувајќи се на обединета Германија во 1871. Од 19-от век, градот бил именуван како Харбург на Елба (Harburg an der Elbe или Harburg/Elbe) за разлика од истоименуваниот град во Баварија.

Со поразот на Германија и абдикацијата на монарсите во Германија во 1918, Прусија станала република именувана како Слободна држава Прусија. Во 1927, Харбург/Елба се споил со Вилхелмсбург во Харбург-Вилхелмсбург. На 1 април 1937, Харбург-Вилхелмсбург бил одземен од Прусија - во согласност со „Закон за голем Хамбург" – и отстапен на покраината Хамбург, кој на 1 април 1938 бил припоен градот кон унитарниот град-држава (Einheitsgemeinde), така прекинувајќи ја општинската независност на Харбург-(Вилхелмсбург), која траеле од 1288.

Географија
----------

Во 2006, според статистичкото биро на Хамбург и Шлезвиг-Холштајн, квартот имал 3,9 км2. Харбург, кој се наоѓа во јужниот дел на Хамбург, се граничи со квартовите Нојланд, Гут Мор, Ренебург, Вилсторф, Ајсендорф, Хајмфелд и Вилхелмсбург (во округот Мите). Од овој округ физички е одделен со реката Елба.

Демографија
-----------

Во 2006, во квартот Харбург живееле 21.193 луѓе. Густината на населеност била 5.498 жители на км2. 14,3% биле деца под 18 години, а 14,1% имале 65 или повеќе години. 31,3% биле имигранти. 1.619 луѓе биле регистрирани како невработени. Во 1999, имало 11.668 домаќинства, од кои 16% имале деца под 18 години кои живееле со нив, а 55% од сите домаќинства биле составени од само еден член. Просечната големина на домаќинството била 1,76.

**Население по години**

|  |  |  |  |  |  |  |
| --- | --- | --- | --- | --- | --- | --- |
| 1987 | 1988 | 1989 | 1990 | 1991 | 1992 | 1993 |
| 19.000 | 19.202 | 19.672 | 20.069 | 20.405 | 20.151 | 20.382 |

|  |  |  |  |  |  |  |
| --- | --- | --- | --- | --- | --- | --- |
| 1994 | 1995 | 1996 | 1997 | 1998 | 1999 | 2000 |
| 20.430 | 20.513 | 20.373 | 20.282 | 20.126 | 19.988 | 20.085 |

|  |  |  |  |  |  |
| --- | --- | --- | --- | --- | --- |
| 2001 | 2002 | 2003 | 2004 | 2005 | 2006 |
| 20.195 | 20.241 | 20.550 | 20.852 | 20.899 | 21.193 |

Во 2006, имало 6.738 кривични дела во квартот (318 дела на 1000 луѓе).

Образование
-----------

Квартот Харбург има 3 основни и 4 средни училишта.

Инфраструктура
--------------

### Здравствен систем

Во 2006, постоеле 154 лекари во приватни ординации и 16 аптеки во квартот Харбург.

### Сообраќај

Железничката станица Хамбург-Харбург
Квартот е опслужуван со железничкиот систем на градските возови со неколку станици. *Железничката станица Хамбург-Харбург*, исто така, е станица за регионални патнички возови на германската железничка компанија.

Според секторот за моторни возила (Kraftfahrt-Bundesamt), биле регистрирани 5.148 приватни возила (246 возила/1000 луѓе) во квартот.

Поврзано
--------

* Железничка станица Хамбург-Харбург
* Харбург-Вилхелмсбург
* Технички универзитет на Хамбург

Наводи
------

1. 1 2  Служба за пријавување граѓани, Извор: Статистичко биро на Хамбург и Шлезвиг-Холштајн (2006)
2. ↑  Извор: Статистичко биро на Хамбург и Шлезвиг-Холштајн (1999)
3. ↑  Покраинско биро за истражување (Landeskriminalamt), Извор: Статистичко биро на Хамбург и Шлезвиг-Холштајн (2006)
4. 1 2 3  Извор: Статистичко биро на Хамбург и Шлезвиг-Холштајн (2006)

Надворешни врски
----------------

* Harburg на Ризницата ?

* Статистичко биро на Хамбург и Шлезвиг-Холштајн Архивирано на 17 јуни 2008 г. Statistisches Amt für Hamburg und Schleswig-Holstein, службена страница (германски)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Слободен и ханзеатски град Хамбург *(Freie und Hansestadt Hamburg)* |
| --- |
|  |
| Управа и симболи | Политика **·**  Грб **·**  Устав **·**  Избори **·**  Знаме **·**  Полиција **·**  Административна поделба | Знаме на ХамбургЗнаме на Хамбург |
|  |
| Култура и економија | Култура **·** Дијалект **·**  Демографија **·**  Економија **·**  Образование **·**  Географија **·**  Историја **·**  Спорт **·**  Сообраќај |
|  |
| Списоци | Замоци **·**  Цркви **·**  Музеи и културни институциии **·**  Почесни граѓани **·**  Дипломатски мисии **·**  Градоначалници |
|  |
|  *Метрополитенска област Хамбург*  |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Знаме на Хамбург Окрузи и четврти во Слободниот и Ханзин град Хамбург Знаме на Германија |
| --- |
|  |
|  Ајмсбител | 
* Ајделштет
* Ајмсбител
* Локштет
* Ниндорф
* Ротербаум
* Харфештехуде
* Хоелуфт-Вест
* Шнелзен
* Штелинген

 |
|  |
|  Алтона | 
* Алтона-Алтштат
* Алтона-Норд
* Баренфелд
* Бланкенезе
* Грос Флотбек
* Зилдорф
* Изерброк
* Луруп
* Нинштетен
* Осдорф
* Отензен
* Отмаршен
* Рисен
* Штерншанце

 |
|  |
|  Бергедорф | 
* Алермее
* Алтенгаме
* Бергедорф
* Билвердер
* Кирхвердер
* Курслак
* Лобриге
* Морфлет
* Нојалермее
* Нојенгаме
* Оксенвердер
* Рајтброк
* Татенберг
* Шпаденланд

 |
|  |
|  Вандсбек | 
* Ајлбек
* Бергштет
* Брамфелд
* Вандсбек
* Велингсбител
* Волдорф-Олштет
* Дуфенштет
* Зазел
* Јенфелд
* Лемзал-Мелингштет
* Маринтал
* Попенбител
* Ралштет
* Тондорф
* Фармзен-Берне
* Фолксдорф
* Хумелсбител
* Штајлсхоп

 |
|  |
| Хамбург-Мите | 
* Билброк
* Билштет
* Боргфелде
* Валтерсхоф
* Вилхелмсбург
* Занкт Георг
* Занкт Паули
* Клајнер Грасброк
* Нојверк
* Нојштат
* Ротенбургсорт
* Федел
* Финкенвердер
* Хамбург-Алштат
* Хам
* Хамерброк
* Хафен Сити
* Хорн
* Штајнвердер

 |
|  |
| Хамбург-Норд | 
* Алстердорф
* Бармбек-Зид
* Бармбек-Норд
* Винтерхуде
* Грос Борстел
* Дулсберг
* Епендорф
* Лангенхорн
* Олсдорф
* Уленхорст
* Фулсбител
* Хоелуфт-Ост
* Хоенфелде

 |
|  |
|  Харбург | 
* Ајсендорф
* Алтенвердер
* Вилсторф
* Гут Мор
* Зинсторф
* Кранц
* Лангенбек
* Мармсторф
* Морбург
* Нојграбен-Фишбек
* Нојенфелде
* Нојланд
* Ренебург
* Франкоп
* Хајмфелд
* Харбург
* Хаусбрух

 |

 |